જે રથયાત્રાના દિવસે વહેંચવામાં આવે છે. લોકો એક મહિના અગાઉથી મગ-દાન કરી જતાં હોય છે. જેમાં મુઠ્ઠી દાનથી માંડીને મણ સુધીનું દાન નિજ મંદિરમાં કરી જતાં હોય છે. લોકો ખૂબ જ શ્રદ્ધાપૂર્વક દાન કરી જતાં હોય છે કે ભગવાન જગન્નાથજી જ્યારે નગરચર્યાએ નીકળે ત્યારે ભગવાનને અર્પણ કરેલા મગનો પ્રસાદ પણ ભક્તો સુધી પહોંચે છે. ભક્તો જે મગ આપી જાય છે તેને સાફ કરવા માટે પણ મહિલામંડળની બહેનો સેવા આપે છે. તેઓ છેલ્લા ૧૫થી પણ વધુ દિવસથી ૩૦,૦૦૦ કિલો જેટલા મગને સાફ કરે છે અને પછી તેને રથયાત્રાનાં દિવસે ભક્તોમાં વહેંચવામાં આવે છે.